Rykket til Kristoff langs høyresiden overrasket mange, men holdt helt til mållinjen, og sørget med det for ny norsk ettapeseier. Thor Hushovd (BMC) ble nummer to, mens belgiske Edward Theuns (Topsport Vlaanderen-Baloise) tok tredjeplassen. Selv med Giant-Shimanos gode opptrekk, slet Marcel Kittel i den slake motbakken og ble nummer fire. Belkins Lars Petter Nordhaug beholdt ledertrøyen.